335 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 


ΤΕΥΧΟΣ ΠΡΩΤΟ _ Αρ. Φύλλου 27 

2 Μαρτίου 1994 


ΠΕΡΙΕΧΟΜΕΝΑ 


ΣΥΜΒΑΣΕΙΣ 

Σύμβαση χρηματοδότησης του τηρούμενου στην Αγρο¬ 
τική Τ ράπεζα της Ελλάδος Α. Ε. Ειδικού Λογαρια¬ 
σμού Εγγυήσεων Γεωργικών Προϊόντων (ΕΛΕΓΠ) 
του Ελληνικού Δημοσίου, με το ποσό των δρχ. 
εξήντα επτά δισεκατομμυρίων εξακοσίων εκα¬ 
τομμυρίων (67.600.000.000), για δαπάνες συ¬ 
γκέντρωσης γεωργικών προϊόντων κατά την πε¬ 
ρίοδο από 16.10.93 μέχρι 15.10.94. 1 

Σύμβαση χρηματοδότησης του τηρούμενου στην Αγρο¬ 
τική Τράπεζα της Ελλάδος Α.Ε. Ειδικού Λογαρια¬ 
σμού Εγγυήσεων Γεωργικών Προϊόντων (ΕΛΕΓΠ) 
του Ελληνικού Δημοσίου, με το ποσό των δρχ. 
τριακοσίων είκοσι δισεκατομμυρίων 
(320.000.000.000), σε ανοικτό λογαριασμό για 
χρηματοδότηση Γεωργικών Κοινοτικών Δαπανών 
κατά την περίοδο από 16.10.93 μέχρι 
15.10.94. 2 


Σ ΥΜΒΑΣΕ ΙΣ 

(ΐ) 

Σύμβαση χρηματοδότησης του τηρούμενου στην Αγροτική 
Τράπεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γ εωργικών Προϊόντων (ΕΛΕΓΠ) του Ελληνικού 
Δημοσίου, με το ποσό των δρχ. εξήντα επτά δισεκα¬ 
τομμυρίων εξακοσίων εκατομμυρίων 

(67.600.000.000), για δαπάνες συγκέντρωσης γεωρ¬ 
γικών προϊόντων κατά την περίοδο από 16.10.93 μέχρι 
15.10.94. 

Αθήνα, σήμερα την 28η του μηνός Φεβρουάριου του 
έτους χίλια εννιακόσια ενενήντα τέσσερα, μεταξύ του Ελ¬ 
ληνικού Δημοσίου (που εκπροσωπείται από τους Υπουργό 
Οικονομικών Αλ. Παπαδόπουλο, Υπουργό Γεωργίας Γε- 
ωργ. Μωραΐτη) και της Αγροτικής Τράπεζας της Ελλάδος 
Α.Ε. (που εκπροσωπείται από το Διοικητή της Δημήτριο 
Κανελλόπουλο), συμφωνήθηκαν και συνομολογήθηκαντα 
ακόλουθα: 

ΠΡΟΟΙΜΙΟ 

Από το Υπουργείο Γεωργίας - Διεύθυνση Δ.Α.Γ.Ε.Π. 
έχει υποβληθεί σχετικό αίτημα προς την ΑΤΕ Α.Ε. για χρη¬ 
ματοδότηση του Ειδικού Λογ/σμού Εγγυήσεων Γ εωργικών 
Προϊόντων (ΕΛΕΓΠ) του Ελληνικού Δημοσίου για πραγμα¬ 


τοποίηση πληρωμών για συγκέντρωση γεωργικών προϊό¬ 
ντων κ.λπ. κατά την περίοδο από 16.10.93 μέχρι 
15.10.94. 

Με την 945/3.2.87 Πράξη του Διοικητή της Τράπεζας 
της Ελλάδος επιτρέπεται στην Αγροτική Τ ράπεζα της Ελ¬ 
λάδος Α.Ε. να χρηματοδοτεί τον Ειδικό Λογαριασμό Εγγυ¬ 
ήσεων Γεωργικών Προϊόντων ΕΛΕΓΠ. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο κατά την περίοδο από 
16ης Οκτωβρίου 1993 μέχρι 15ης Οκτωβρίου 1994 μέχρι 
ποσού δρχ. εξήντα επτά δισεκατομμυρίων εξακοσίων εκα¬ 
τομμυρίων (67.600.000.000), για πραγματοποίηση πλη¬ 
ρωμών συγκέντρωσης γεωργικών προϊόντων και εκπλή¬ 
ρωση τυχόν υποχρεώσεων της χώρας προς την ΕΟΚ, που 
προκύπτουν αποκλειστικά από την παρέμβαση στην 
αγορά προϊόντων σε εφαρμογή σχετικών κοινοτικών δια¬ 
τάξεων. 

Άρθρο 2ο 

Οι υπουργοί Οικονομικών και Γεωργίας, που εκπροσω¬ 
πούν το Δημόσιο, δηλώνουν με την παρούσα ότι συνά¬ 
πτουν δάνειο από την Αγροτική Τ ράπεζα της Ελλάδος Α.Ε. 
ποσού δρχ. εξήντα επτά δισεκατομμυρίων εξακοσίων εκα¬ 
τομμυρίων (67.600.000.000), και εξουσιοδοτούν την 
Αγροτική Τράπεζα της Ελλάδος Α.Ε. να διαθέσει το προ¬ 
ϊόν αυτού όπως καθορίζεται στην παρούσα σύμβαση. 

Λήξη δανείου καθορίζεται η 31.12.95. 

Το δάνειο, από την 16.10.93 έως 15.10.94, θα επιβα¬ 
ρύνεται με επιτόκιο που θα είναι κυμαινόμενο και θα ισού- 
ται με το επιτόκιο των Εντόκων Γραμματίων του Δημοσίου 
ετήσιας διάρκειας που θα ισχύει στην αρχή κάθε περιόδου 
εκτοκισμού, (τρίμηνο) προσαυξημένο κατά 2,0 εκατο¬ 
στιαίες μονάδες. Για το χρονικό διάστημα από 16.10.93 
μέχρι 31.12.93 το δάνειο θα επιβαρύνεται με εισφορά 
1 ,'25% υπέρ ΕΛΓ Α. 

Ο εκτοκισμός του δανείου θα πραγματοποιείται κάθε 

τρίμηνο με αρχή την 31.12.93. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα¬ 
νειοδοτούμενου και χωρίς συμψηφισμό οποιοσδήποτε άλ¬ 
λης προμήθειας. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παραπάνω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός θα διακόπτεται η 
χρηματοδότηση του Λογαριασμού. 

Η δανείστρια, όσο θα ισχύει η σύμβαση αυτή και μέχρι να 
εξοφληθεί τελείως το δάνειο, έχει το δικαίωμα να μετα¬ 
βάλλει το επιτόκιο εφόσον μεταβληθεί το κόστος άντλη¬ 
σης των κεφαλαίων της. 

Άρθρο 3ο 

Η χρήση του δανείου θα γίνεται τμηματικά μέσα στην 
περίοδο από 16.10.93 έως 15.10.94 με μηναίους προϋ¬ 
πολογισμούς που θα υποβάλλει η ΔΙΔΑΓΕΠ στην Αγροτική 
Τράπεζα της Ελλάδος. 

Πρόβλεψη των αναγκαίων κάθε μήνα κονδυλίων πληρω¬ 
μών και εισπράξεων που αναμένεται να πραγματοποιη¬ 
θούν, θα γίνεται στο τέλος του προηγούμενου μήνα από τη 
ΔΙΔΑΓΕΠ. 

Το δάνειο θα εμφανίζεται λογιστικά στον Ειδικό Λογ/ 
σμό Εγγυήσεων Γεωργικών Προϊόντων 1294 «ΔΙΔΑΓΕΠ - 
Λογαριασμός χρηματοδότησης 1993-1994» που τηρείται 
στην Αγροτική Τράπεζα της Ελλάδος Α.Ε. 

Οι χρεώσεις του λογαριασμού θα γίνονται με αξία (νβ- 
ΙβυΓ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΘΑ με αξία (νβίβυι·) τη δεύτερη 
εργάσιμη ημέρα από την πίστωση του λογ/σμού της ΑΤΕ 
στην Τράπεζα της Ελλάδος. 

Με το προϊόν του δανείου θα πιστώνεται πιστωτικός 
λογ/σμός του Δημοσίου, ο οποίος και θα χρεώνεται με τις 
πληρωμές που θα γίνονται για την αξία των γεωργικών 
προϊόντων που συγκεντρώνονται και για την εκπλήρωση 
τυχόν υποχρεώσεων της Χώρας από,την ΕΟΚ, που προκύ¬ 
πτουν αποκλειστικό από την παρέμβαση στην αγορά προ¬ 
ϊόντων σε εφαρμογή σχετικών κοινοτικών διατάξεων, κα¬ 
θώς επίσης με τους τόκους του δανείου. 

Συμφωνείται επίσης ότι, σε περίπτωση εξαγωγής των 
αγροτικών προϊόντων που συγκεντρώνει η ΔΙΔΑΓΕΠ με 
την παρούσα χρηματοδότηση, οι σχετικές με την εξαγωγή 
εργασίες να διεξάγονται μέσω της ΑΤΕ Α.Ε. 

Αρθρο 4ο 

Για τις πληρωμές, που γίνονται με το σύστημα των προ¬ 
καταβολών, η ΑΤΕ Α.Ε. υποχρεούται να θέτει αμέσως τα 
ποσά στη διάθεση των Καταστημάτων, με βάση τις κατα¬ 
νομές της ΔΙΔΑΓΕΠ ή άλλου εξουσιοδοτημένου Οργά¬ 
νου. 

Με τα ποσά αυτά η ΑΤΕ Α.Ε. καθίσταται αυτόματα υπό¬ 
λογος και υποχρεούται να αποστέλλει τα δικαιολογητικά 
πληρωμών στις προθεσμίες που ορίζουν οι εντολές πλη¬ 
ρωμής της Διεύθυνσης «Δ.Α.Γ.Ε.Π.» του Υπουργείου Γε¬ 
ωργίας. 

Η Τράπεζα υποχρεούται επίσης να παρακολουθεί λογι¬ 
στικά τα ποσά αυτά σε ιδιαίτερες, κατά προϊόν δραστηριό¬ 
τητα και έτος, υπομερίδες, που θα κλείνουν με τα εκκα- 
θαριζόμενα, μετά τον έλεγχο των δικαιολογητικών, μέχρι 
30.4.95 (με νείουι* 16.10.1994) ενοποιουμένων και παρα- 
τεινομένων των σχετικών προθεσμιών των προκαταβολών 
μέχρι της ημερομηνίας αυτής μη επιτρεπομένου οιουδή- 
ποτε συμψηφισμού. 

Οι λοιπές πληρωμές σε βάρος του Λογ/σμού θα πραγ¬ 
ματοποιούνται με εντολές πληρωμής, σύμφωνα με τις κοι¬ 


νές αποφάσεις των Υπουργών Οικονομικών και Γεωργίας, 
που έχουν εκδοθεί ή θα εκδοθούν σ’ εφαρμογή των διατά¬ 
ξεων των άρθρων 23, 26 και 28 του Νόμου 922/1979 
μέσα στα όρια των προβλέψεων του προϋπολογισμού Ει¬ 
δικού Λογαριασμού Εγγυήσεων Γέωργικών Προϊόντων. 

Εξαιρετικά, οι τόκοι του δανείου του Δημοσίου και η ει¬ 
δική εισφορά υπέρ ΕΛΓΑ, θα αναλαμβάνονται από την 
Αγροτική Τράπεζα της Ελλάδος Α.Ε. που εξουσιοδοτείται 
με την παρούσα για την ανάληψη του εκάστοτε οφειλόμε- 
νου ποσού, χωρίς την έκδοση εντολής πληρωμής. 

Τα ποσά που καταβάλλει η Αγροτική Τράπεζα της Ελλά¬ 
δος Α.Ε. βάσει εντολών πληρωμής, καθώς και οι τόκοι της 
χρηματοδότησης, παρακολουθούνται λογιστικά σε ιδιαίτε¬ 
ρες υπομερίδες γιατί για τα ποσά αυτά ενεργεί ως Ταμίας 
και δεν έχει υποχρέωση αποδόσεως λογαριασμού. 

Οι εισπράξεις που θα πραγματοποιούνται από τη διά¬ 
θεση των γεωργικών προϊόντων που συγκεντρώνονται κα¬ 
θώς και από άλλες πηγές, θα μεταφέρονται σε πίστωση 
του ως άνω Λογαριασμού 1294 «ΔΙΔΑΓΕΠ - Λογαριασμός 
Χρηματοδότησης 1993 -1994». 

Άρθρο 5ο 

Πέρα από τη χρημάτοδότηση αυτή η Αγροτική Τράπεζα 
της Ελλάδος Α.Ε. δεν θα έχει ανάμιξη στην αποθηκευτική 
διαχείριση της συγκέντρωσης των γεωργικών προϊόντων. 

Η διαχείριση της ΑΤΕ Α.Ε. δεν υπάγεται στις διατάξεις 
περί Δημοσίου Λογιστικού. 

Άρθρο 6ο 

Η σύμβαση διέπεται από τις διατάξεις του Νόμου 4322/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 «περί ειδικών διατά¬ 
ξεων επί Ανωνύμων Εταιριών» σε συνδυασμό με το Ν. 
1914/90 και του υπ’ αριθμ. 4983/1991 Καταστατικού 
Συμβολαίου που δημοσιεύθηκε στο τ. 2960/8.7.91 Α.Ε. 
και Ε.Π.Ε. της Εφημερίδας Κυβερνήσεως. 

Για το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεΐ 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1993. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Οι Συμβαλλόμενοι 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΠΟΥΛΟΣ 

Ο ΥΠΟΥΡΓΟΣ ΓΕΩΡΓΙΑΣ 

ΓΕΟΡΓ. ΜΩΡΑΪΤΗΣ 

Γ ια την Αγροτική Τράπεζα της Ελλάδος Α.Ε. 

Ο Διοικητής 

ΔΗΜΗΤΡΙΟΣ ΚΑΝΕΛΛΟΠΟΥΛΟΣ 
-♦- 

( 2 ) 

Σύμβαση χρηματοδότησης του τηρούμενου στην Αγροτική 
Τράπεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνικού 
Δημοσίου, με το ποσό των δρχ. τριακοσίων είκοσι δισε¬ 
κατομμυρίων (320.000.000.000), σε ανοικτό λογαρια¬ 
σμό για χρηματοδότηση Γ έωργικών Κοινοτικών Δαπα¬ 
νών κατά την περίοδο από 16.10.93 μέχρι 15.10.94. 

Αθήνα, σήμερα την 28η του μηνός Φεβρουάριου του 
έτους χίλια εννιακόσια ενενήντα τέσσερα, μεταξύ του Ελ¬ 
ληνικού Δημοσίου (που εκπροσωπείται από τους Υπουργό 
Οικονομικών Α. Παπαδόπουλο, Υπουργό Γεωργίας Γε- 
ωργ. Μωραΐτη) και της Αγροτικής Τράπεζας της Ελλάδος 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


337 


Α.Ε. (που εκπροσωπείται από το Διοικητή της Δημήτριο 
Κανελλδπουλο), συμφωνήθηκαν και συνομολογήθηκαν τα 
ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα¬ 
θοριστεί ο τρόπος με τον οποίο χορηγούνται οι προκατα¬ 
βολές του ΡΕΟΟΑ στα κράτη - μέλη της Κοινότητας, οι 
οποίες επιβαρύνουν τις πιστώσεις του Τμήματος Εγγυή¬ 
σεων, σύμφωνα με τον κανονισμό 729/70, όπως τροπο¬ 
ποιήθηκε ύστερα από απόφαση (3183/87) του Συμβου¬ 
λίου Υπουργών Γεωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν 
από δικούς τους πόρους τις αναγκαίες πιστώσεις για κά¬ 
λυψη των σχετικών δαπανών. Τα χρήματα αυτά θα επι- 
στρέφονται από το ΡΕΟΟΑ στην αρχή του δεύτερου μήνα 
από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τράπε¬ 
ζας της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του ΡΕ¬ 
ΟΟΑ - Τμήματος Εγγυήσεων - έναντι εκχώρησης των 
σχετικών απαιτήσεων. 

Το επιτόκιο καθώς και οι λοιποί όροι θα καθορίζονται 
από τις χρηματοδδτριες Τράπεζες και τα αρμόδια κρατικά 
όργανα. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο μέχρι του ποσού τριακο- 
σίων είκοσι δισεκατομμυρίων (320.000.000.000) δρχ., σε 
ανοικτό λογαριασμό, για πραγματοποίηση πληρωμών, για 
την καταβολή δαπανών στον Γεωργικό Τομέα, κατά την 
περίοδο από 16ης Οκτωβρίου 1993 μέχρι 15ης Οκτω¬ 
βρίου 1994, σύμφωνα με το σύστημα πληρωμών, που 
ισχύει μετά την τροποποίηση του Κανονισμού 729/70. 

Άρθρο 2ο 

Οι υπουργοί Οικονομικών και Γεωργίας, που εκπροσω¬ 
πούν το Δημόσιο, δηλώνουν με την παρούσα ότι συνά¬ 
πτουν δάνειο από την Αγροτική Τ ράπεζα της Ελλάδος Α.Ε. 
ποσού δρχ. τριακοσίων είκοσι δισεκατομμυρίων 
(320.000.000.000) σε ανοικτό λογαριασμό, και εξουσιο¬ 
δοτούν την Αγροτική Τράπεζα της Ελλάδος Α.Ε. να διαθέ¬ 
σει το προϊόν αυτού όπως καθορίζεται στην παρούσα σύμ¬ 
βαση. 

Λήξη δανείου καθορίζεται η 31.12.94. 

Το δάνειο, από την 16.10.93 έως 15.10.94, θα επιβα¬ 
ρύνεται με επιτόκιο που θα είναι κυμαινόμενο και θα ισού- 
ται με το επιτόκιο των Εντόκων Γραμματίων του Δημοσίου 
ετήσιας διάρκειας που θα ισχύει στην αρχή κάθε περιόδου 
εκτοκισμού, (τρίμηνο) προσαυξημένο κατά 2,0 εκατο¬ 
στιαίες μονάδες. Για το χρονικό διάστημα από 16.10.93 
μέχρι 31.12.93 το δάνειο θα επιβαρύνεται με εισφορά 
1,25% υπέρ ΕΛΓΑ. 

Ο εκτοκισμδς του δανείου θα πραγματοποιείται κάθε 
τρίμηνο με αρχή την 31.12.93. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα¬ 


νειοδοτούμενου και χωρίς συμψηφισμό από οποιαδήποτε 
άλλη προμήθεια. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους^ιους παραπάνω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός θα διακόπτεται η 
χρηματοδότηση του Λογαριασμού. 

Η δανείστρια, όσο θα ισχύει η σύμβαση αυτή και μέχρι να 
εξοφληθεί το δάνειο, έχει το δικαίωμα να μεταβάλλει το 
επιτόκιο εφόσον μεταβληθεί το κόστος άντλησης των κε¬ 
φαλαίων της. 

Άρθρο 3ο 

Η χρήση του δανείου θα γίνεται τμηματικά με καταστά¬ 
σεις εντολών πληρωμών ή με έγγραφα που θα παραδίδει 
το Υπουργείο Γεωργίας (Δ/νση Οικονομικής Διαχείρισης, 
ΔΑΓΕΠ) στην ΑΤΕ. 

Το δάνειο θα εμφανίζεται λογιστικά στον Ειδικό Λογ/ 
σμό 1295 - ΔΙΔΑΓΕΠ χρηματοδότηση για καταβολή ενι¬ 
σχύσεων ΡΕΟΟΑ (εγγυήσεις) - που θα ανοιχτεί στην 
Αγροτική Τράπεζα της Ελλάδος. 

Οι χρεώσεις του λογαριασμού θα γίνονται με αξία (νε- 
Ιβυτ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νείβυτ) τη δεύτερη 
εργάσιμη ημέρα από την πίστωση του λογ/σμού της ΑΤΕ 
στην Τράπεζα της Ελλάδος. 

Με το προϊόν του δανείου θα πιστώνεται ο λογ/σμός του 
Δημοσίου «ΡΕΟΟΑ - Προϊόν χρηματοδότησης για πληρω¬ 
μές ενισχύσεων και άλλες εισπράξεις» Α.Κ. 4456, - ο 
οποίος και θα χρεώνεται με τις αναλήψεις που θα γίνονται 
για τις πληρωμές που αναφέρονται στο άρθρο 1 της πα¬ 
ρούσας. 

Σε περίπτωση απόρριψης από την Κοινότητα πληρωμών 
γεωργικών δαπανών που εκχωρούνται στην ΑΤΕ τα αντί¬ 
στοιχα ποσά θα καταβάλλονται στην ΑΤΕ από τον Κρατικό 
Προϋπολογισμό αμέσως μετά τη γνωστοποίηση της απόρ¬ 
ριψης και σε καμιά περίπτωση πέραν του μηνός, αλλιώς θα 
διακόπτεται η χρηματοδότηση του Λογαριασμού. 

Σε περίπτωση που για οποιονδήποτε λόγο δεν εξοφλη¬ 
θεί κατά τη λήξη της, η χρηματοδότηση. του ιδίου σκοπού, 
που συμφωνήθηκε κατά την προηγούμενη περίοδο, με 
την από 30.12.92 σύμβαση μεταξύ του Ελληνικού Δημο¬ 
σίου, όπως αυτό εκπροσωπείται στην προαναφερόμενη 
σύμβαση και της ΑΤΕ, τότε θα διακόπτεται η χρηματοδό¬ 
τηση της παρούσας σύμβασης μέχρι να εξοφληθεί ολο¬ 
κληρωτικά η προηγούμενη. 

Άρθρο 4ο 

Η πληρωμή των δικαιούχων θα γίνεται από την ΑΤΕ 
εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία τη ν η μέρα χρέωσης 
του λογ/σμού 4456. 

Τυχόν λοιπές πληρωμές σε βάρος του λογ/σμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γ ε¬ 
ωργίας, που έχουν εκδοθεί ή θα εκδοθούν σ’ εφαρμογή 
των διατάξεων των άρθρων 23, 26 και 28 του Νόμου 922/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γ εωργικών Προϊό¬ 
ντων. 

Για τα ποσά που καταβάλλει η Αγροτική Τράπεζα της 
Ελλάδος από το Λογαριασμό ενεργεί ως Ταμίας και δεν 
έχει υποχρέωση απόδοσης λογαριασμού. 

Άρθρο 5ο 

Οι πιστώσεις που υποχρεούται να καταβάλλει ο ΡΕΟΘΑ 
]— Τμήμα Εγγυήσεων - με τη νέα καθορισμένη διαδικασία, 
εκχωρούνται με την παρούσα σύμβαση από το Δημόσιο 
στην Αγροτική Τράπεζα της Ελλάδος, σύμφωνα με την 
1145/22.9.87 Πράξη του Διοικητή της Τράπεζας της Ελ¬ 
λάδος και θα κατατίθενται σε πίστωση του δανείου. 

Άρθρο 6ο 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Άρθρο 7ο 

Η σύμβαση διέπεται από τις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
όπως τροποποιήθηκε και συμπληρώθηκε καθώς και από 
το Ν.Δ. από 17 Ιουλίου 1923 «περί ειδικών διατάξεων επί 
Ανωνύμων Εταιριών» σε συνδυασμό με το Ν. 1914/90 και 


του υπ' αριθμ. 4983/1991 Καταστατικού Συμβολαίου που 
δημοσιεύθηκε στο Τ. 2960/8.7.91 Α.Ε. και Ε.Π.Ε. της 
Εφημερίδας Κυβερνήσεως. 

Για το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεΐ 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1993. 

Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Οι Συμβαλλόμενοι 

ο ΥΠΟΥΡΓΟΣ ΟΙΚΟΝΟΜΙΚΟΝ 

ΑΛΕΞ. ΠΑΠΑΔΟΠΟΥΛΟΣ 

Ο ΥΠΟΥΡΓΟΣ ΓΕΩΡΓΊΑΣ 

ΓΕΟΡΓ. ΜΩΡΑΓΤΗΣ 

Για την Αγροτική Τράπεζα της Ελλάδος Α.Ε. 

Ο Διοικητής 

ΔΗΜΗΤΡΙΟΣ ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


